Garenh

GarenhTop'Òc Diccionari toponimic occitan del Congrès permanent de la lenga occitana. (Garein en francés) qu'ei ua comuna gascona situada dens lo departament de las Lanas e la region de Navèra Aquitània, ancianament d'Aquitània.

Geografia

Perimètre deu territòri

Toponimia
Las fòrmas ancianas que son Garenh, en 1270, par. de Gareinh, en 1274, ecclesia Sancte Marie de Garreinh, cap a 1320, de Garenh, en 1336, 1340, capellanus Sancte Marie de Garreinh, cap a 1375. La prononciacion qu'ei [ga'reɲ] Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 102-103.

Dauzat, qui coneishèva pas las fòrmas ancianas, qu'explicava lo nom per Garin, un nom germanic d'òme Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 311; atau que hèi Negre, per la medisha rason.

Com Miquèu Grosclaude ac demostrè, un sufixe en -enh pòt pas aver que duas originas : -*ennu, sufixe autoctòn (aquitan), qui avè a l'origina un sens d'apertenéncia, puish qu'utilizén tardivament per formar noms de personas (tèsi dehenuda per Pèire Bèc); lo sufixe latin -ignum, suggerit per M.F. Berganton dens Le dérivé du nom individuel au Moyen-Age en Béarn et en Bigorre e utilizat peus noms de personas, puish a d'autes noms, dab ua valor diminutiva e ipocoristica, a bèths còps leugèrament depreciativa Michel Grosclaude, Dictionnaire toponymique des communes du Béarn, Escòla Gaston Febus, 1991, p. 380-383.

Garenh que ven doncas probablament d'un nom de persona, benlèu lo cognomen Garus, dab lo sufixe -*ennu, benlèu lo nomen Garinius emplegat sol (sense sufixe), mès i a pas de certitud sus l'etime nimèi suu sufixe .

Istòria

Administracion

 Avant la refòrma cantonala de 2014, aplicada en 2015, la comuna qu'èra deu canton de Labrit; qu'ei adara deu canton de Hauta Lana Armanhac (burèu centralizator Labrit).

Demografia

Lòcs e monuments

Personalitats ligadas dab la comuna

Véder tanben
 Comunas de las Lanas

 Ligams extèrnes 

Nòtas

Categoria:Comuna de las Lanas
Categoria:Lanas
Categoria:Comuna de Gasconha